
CU MINE ALĂTURI. 


CÂNTEC DE PORNIRE LA DRUM 


Drum nou, drum lung, 

Pe care niciodată toate gândurile nu-l ajung, 

Mai alb ca un obraz de fată mare, 

Mai ispititor decât berea care 

Tierbe în sânii fecioarelor dela țară; 

Mai plin de soare necunoscut și cald ca o primăvară, 
„Când musteşte viaţa în suflet şi 'n pământ; 


Drum nou, drum sfânt, 

Mi-am îmbrăcat gândul în azur și muselină 
Şi mi-am scăldat condeiu *n boare cristalină; 
Buzele mi le-am cuminecat cu mustul gliei, 
Să crească 'n inimă cicoarea poeziei. 

Şi am pornit voios spre zări de nouă dimineaţă, 
Cu visul, floare ?n păr și zâmbetul pe faţă, 

Să ciugulesc poeme noi din codrii de cuvinte 

Şi să le-arunc în lume ca pe nişte bobi de linte. 


Drum alb, drum nou, 

Ce lung răsună ?n gând al visului ecou!.. 

Ce dreaptă se înalță fruntea bolţii de atins 

Şi câtă trudă oarbă pentru cerul nins 

Şi alb, al versului frumos şi-al gloriei de veci; 
Ce multe ape de trecut, adânci şi reci, 

Fără punte salvatoare, fără pod 

Şi tără luntre pentru-al gândurilor mult norod! 


Drum nou, drum lung, 

Pe care niciodată toate gândurile nu-l ajung, 
Cu traista "m grumaz plină de foc şi merinde, 
Cu tine astăzi sufletul, tovarăş mi se prinde... 

SETE. 


Mi-e sete de viaţă... 


Aş vrea să-i sorb umflatele isvoare, 

Cu gât de cerb şi suflet de mioare; 

Aş vrea să gâlgâie spumoasă 'n mine, 

Cu tot noianul ei de ape cristaline; 

Să-mi circule pe jghiaburi albe de simţire, 

In râuri pline, pline; şi să se resfire 
Sălbatecă și oarbă peste gânduri 

Şi peste sufletul bolnav, în rânduri, rânduri... 

Să-mi frângă 'n drumul ei toţi bolovanii 
Ce mi-au îngrămădit în mine anii 

Şi să-mi înnece-atâţia spini şi vis miser de 
Glorie şi-atâta muşchi jilav şi verde 

Ce mi-au înăbușit și mi-au surpat pereții 
Celui mai frumos castel al tinereţii... 


Mi-e sete de viaţă... 


Şi gura mea uscată ca o pungă goală, 

Işi ţuguiește buzele, de foc şi smoală, 

S'o soarbă toată, oarbă și adâncă, 

In gâlgâiri de apă vie și de stâncă, 

Aşa cum ai sorbi un strop de limonadă, 

Bolnav 'de febră tifoidă, vara, într'un colţ de stradă. 


Mi-e sete de viață... 


Secaţi de-atâta secetă şi soare, 

In mine bulgării se sparg şi-mi moare, 
In albele grădini de suflet şi de gând 

Şi cel din urmă zâmbet sănătos și blând. 

RUGĂCIUNE VERDE. 


Doamne, 
Dă-mi traiul crud să-l sug ca vinul dintr'o cană 
Și să mă 'mbăt în fiecare zi de alba lui tizană. 


Imi e aşa de sete azi de carnea lui, 

De trupul lui, 

De cerul lui, 

De soarele ce peste toate inimile îşi coboară 
Lumina lui curată şi uşoară. 

Dă-mi traiul, Doamne! 

Astăzi vreau 

Să beau 

Toate desmierdările lui şi toate 

Plăcerile 'ngropate 

In fundul inimilor pământene, ca "'ntr'o rană. 


Vreau 

Să fumege viaţa astă seară, 

In gândurile mele, ca o primăvară, 
Prea tânără și prea bogată. 

Să cânte 'n mine beată 

'Tinereţea, 

De ieri, 

De azi, 

De mâine 

Şi de totdeauna, 

Din fiecare zi, din fiecare om, 

Ce poartă 'n trupul lui din Universul veșnic un atom. 


Dă-mi traiul, Doamne... 

Iată: 

Din iarba lui, 

Aş vrea, să-mi fac culcuş şi căpătâi... 

ZÂMBETUL CAIȘILOR. 


In dimineața asta tânără, a nins peste ogradă, 
Zâmbetul caișilor, ca o rugă de fecioară; 

Şi mi-a părut că nu e nimeni astăzi trist, ca o povară 
Şi niciun ochiu atât de 'ntunecat ca să nu-l vadă. 


O, zâmbetul caişilor, mai limpede ca mustul de olivă, 
Mai blând ca vorba de alint pe buzele de mamă, 
Părea o nesfârşită şi curată ondulare de năframă, 
Ce'nvăluia și inima şi zările deopotrivă. 

In aer se cernea atâta potolită mulţumire, 

Atâta sete nouă de pământ și de viaţă, 

Incât părea că toate iernile din sufletele negre se des- 
[ghiaţă. 

Şi toate frunţile sărută soarele, ca pe un mire. 

GÂND. 


Aseară a trecut pe lângă mine-un gând, 
Cu dragostea de mână, mic și blând. 


Odaia s'a 'mbrăcat în flori de soc 

Și mâinile sorbeau din plete busuioc; 
Plesneau boboci bogaţi de crin, 

In geamurile cu miros primăverin; 

Si peste ochii de cristal a plouat soare, 
Mai tânăr ca un câmp cu lăcrimioare. 

Atunci, tot cerul cântecului rumen s'a deschis, 
Cu stelele de-avânturi albe şi de vis 

Și tocul a pornit voios să pască, 

Pentru inimă otavă îngerească... 

DIMINEAŢĂ. 


M'am repezit să sorb din cupa luminii 
Soarele, ca pe un vin roşu din cană; 
In jurul meu se scălda în roua diafană 
Dimineaţa goală, sărutându-şi sânii. 


Pădurea acorda viori în guri de grauri. 
Şi toate pupilele mulgeau laptele zărilor, 
Din ugerul de sare-al depărtărilor, 

Ce împungeau în soare, aşa ca niște tauri 

Văzduhul înghiţea flămând o ciocârlie. 
Şi casele scuipau în aer fum. 

* Creşteau trăsurile şi boii 'n drum, 

Ca florile de scai într'o câmpie, 


RUGĂCIUNE PENTRU SOARE. 


Doamne, 

Dă-mi soare, dă-mi soare, dă-mi soare. 
Tot gândul meu, tot trupul meu, 

Tot sângele turnat în vine şi în carne, 
'Tâşneşte azi înfierbântat și dornic: 
Soare, 

Dă-mi soare, Doamne... 


Să nu fie 'ntunerec în mine și afară, 

Să nu fie nici noapte, să nu fie nici seară; 
Umbrele să nu acopere cu pelerină, 

Umedă și rece, florile 'n grădină, 

Nici sufletele tinere, de fete și de prunci, 

Nici gândurile adormite printre nori şi munci... 


23 


Dă-mi soare, Doamne. 

Să crească zâmbetul pe buze, lilial; 

Nipralele în câmpuri seci să poată bea lumină; 
Să nu mai fie nimeni misogin; 

Copiii să alerge iarăşi veseli prin 

Câmp și prin dumbrăvi; 

Să ningă iar omăt de zâmbet şi de cânt din slăvi; 
Să nu mai stee nimeni în oraș; 

Nările s'adulmece mirosuri de imaş, 

De mâini frumoase, de cosițe şi de fân; 

Apele așa de mult să scadă în 

Dunăre, încât să nu mai treacă niciun ceam; 
Bătrânii să-și tragă, orbiţi de soare, perdelele'n geam; 
Fetele să se desbrace, goale, lângă râu, 

Să intre vesele în apa mică pân'la brâu; 
Strengarii să se uite din tufiş la ele, 

Fără dor ascuns și gânduri rele; 

Să fie toate, toate zâmbitoare. 


O, Doamne, Doamne, dă-mi iar soare, 

De primăvară, de Iulie, de-April; 

Gândul în mose și în satin îmbracă-mi-l; 

Dă-mi roua dimineții albe, diafane; 

Xarba mică dă-mi-o, ochii de codane; 

Și părul lor, mirosul lor, zâmbetul lor, 

Să fie cântecelor mele cel mai cald covor; 
Dă-mi zumzet de păduri și de isvoare; 

Doamne, dă-mi soare, dă-mi soare, dă-mi soare... 

INVIERE. 


Au început în mine iar să are, 
Strălucitoare pluguri de lumină; 

Și iar ograda gândului mi-e plină 
De brazde aurite "n praf de soare. 


Imi cântă ?n alba inimii grădină, 
Atâtea ciocârlii pierdute 'n zare; 
Si-mi iînflorese pe margini de cărare, 
In vers, atâtea tufe de sulcină. 

lar mi-au ieşit pe portile de minte, 
In însorita inimii câmpie, 
Viţeii tăinuitelor cuvinte, 


Să-mi pască "m rime alba primăvară, 
Şi să mi-o rumege în poezie. 
La mine azi atâtea pluguri ară... 

PRIMĂVARĂ. 


E primăvară... 

Iară 

Mi s'a deșteptat pământu ?n vine; 
Şi glia 

Imi fumegă în ape cristaline. 


Povara 

De focuri şi de raze, 
Imi leagă şi-mi aşează 
In bulgării din mine, 
Atâta soare, soare... 

In aburi de viaţă, 
De sânge şi sudoare, 
Mi se ridică seva, 

Din vinele de ghiaţă, 


E primăvară. 

Toate 

Pâraiele din mine 

Se umilă, 

Se revarsă, 

In albii largi de suflet, 
De gând și mădulare. 


Mă doare, 

Nlă înneacă, 
W'aprinde, 

Mă apleacă, 

Şi mă frânge, 
Atâta abundență 
De sânge, 


Si-atâtea torente de viaţă. 

E primăvară... 
“In mine se răsfață 
Pământul 

Şi-mi întinde 

Atâtea cupe pline 
De lacrimi și durere. 


Atât belşug de raze, 
De-avânt și de putere, 
Intunecă şi doare, 

In sufletul în care 

E doliu și zăbranic 

De tristă 'nmormântare. 

CÂNTEC PENTRU MÂINE. 


Mâine, mâine... 

Voiu simţi din nou că ochiul înviat stăpân e 
Pe florile de vis şi de viaţă, 

Pe oile de gând cu lâna creață, 

Pe cerul basmelor bătrâne, cu luceferi noi, 
Pe cântecul cântat în file şi "n cimpoi, 

Pe toate grisurile de azur şi de avânt, 

Pe toate zările cari azi departe sunt. 

Mâine, mâine... 

Iarăşi voiu muşca viaţa ca o pâine 

Caldă, într'o zi de vară; 

Voiu privi cum sufletul cuminecat cu cerul ară, 
Câmpurile traiului, cu plug de zile 

Şi mă voiu mira ce bun azil e 

Inima întinerită, pentru sângele mușcatelor din geam, 
Şi pentru cântecul mângăitor ca un balsam. 


Mâine, mâine... 

Va râde primăvara peste rânduri, peste mine, 

Mai albă ca o zi de Paști sau de Rusalii, 

Mai plină de porniri cereşti, ca un buchet de dalii... 
Şi toate merele avântului visat, necoapte azi, 

Tot murmurul pe care luna îl aude printre brazi, 
Tot aurul ce arde dimineaţa în bulgării de rouă, 
Vor împleti cămașă sufletului meu pentru viaţă nouă. 

MÂNĂSTIRE. 


Clopotele tae slavă... 
Printre ochi de licurici, 
Lumânări de ceară, mici, 
Uscă fire de otavă. 


Buzele sărută rugi, 

Pentru Domn și pentru țară. 
Nu "ncerca: cin tine-afară 

Și de vrei, nu poţi să fugi. 


Odihnite în ceasloave, 
Gândurile se desfac 

Şi înşiră flori de mac 
In șireaguri de voroave. 


Fiecare rând e greu; 
Fiecare slovă grea. 

Să cuprindă toţi ar vrea, 
Urmele lui Dumnezeu. 

II 


INCANTAȚII PENTRU ZANA MICĂ 


INCANTAȚIA 1. 


Deschide cerul ochilor cu lumi albastre, 
Să curgă soare tânăr şi argint de astre, 
Din creştet până ?m talpă, peste mine... 
Sărutul meu, aprins în noi rubine, 

Să-l culc pe gura ta de fagure și miere. 


Nu-i vin bătrân, nici gust de bere, 
Nu-i strugure pârlit de soare, 
Plăcut ca buza ta îmbătătoare. 

Grumajii tăi, mai albi ca florile de soc, 
Se'mbracă în şofan şi busuioc 

Şi umerii tăi rumeni îl desmiardă, 
Florile de piersic, florile de nardă. 


Desleagă-ţi părul lung, în şiruri de coline, 
Să cadă mir şi cântec peste mine. 


Isvor de munte, ochiu de căprioară, 

E vorba ta curată şi uşoară; 

Şi sânul tău mai crud ca frunza de alun, 
Se gudură sub haină, mic şi bun. 


Ce mândră eşti iubita mea, ce mândră ești!... 
Nu-i zână în străbunele poveşti, 

Nici holdă galbenă, nici lan de grâu, 

Nici apă cristalină în părâu; 

Nu-s pui de ciută, nici porumbiţe gemene, 
Nu-s flori în crâng, iubita mea, să-ţi semene. 

INCANTAȚIA II. 


Mi-am ridicat ochii cu sete la munți, 

Să caut frumosul în brazii cărunți, 

Să-i privese tăria în vârfuri de stânci, 

In funduri de codru, în văile-adânci, 
Dar n'am găsit umbră plăcută ca tine, 
Nici şipot de apă, cu flori cristaline, 

Mai clar ca privirea din ochii-ţi de vară; 
Nici urmă uşoară, 

De cerb sur şi tânăr, mai mică, mai lină, 
Mai nebănuită ca urma ta, zână. 

Piciorul tău sprinten mai alb e ca neaua, 
Mai tare ca prunul sălbatec din codru; 
Iar coapsele tale, de cer și lut, beau a 
Pământului zeamă 

Şi-a gpliei putere aprinsă. Nu-i modru, 
Iubirii dând vamă, 

Să guști tot avutul de vis şi de vară, 
Pe care-l ascunde-a trupului cămară; 
Nu-i peană să scrie, 

In versuri, întreaga-i de-avânt poezie, 
Nici ochiu să cunoască 
Făptură ca tine, frumoasa mea zână, 
Pe dor și pe gânduri de aur stăpână. 

INCANTAȚIA III. 


In care floare te-ai culcat, iubita mea? 

In care cântec cu surâs de nea, 

Iţi legeni pruncul gândului, în mângăieri de crin? 
Te-ai înfrățit cu lunca cerului senin, 

Sau te-ai legat tovarăşe cu visul, printre stele, 
Să te săruţi și să te joci cu ele? 


Iubirea mea te caută prin munţi, 
Prin câmpuri poleite 'n bani mărunți, 
Prin toate satele și verzile cătune, 
Din basmele uitate și străbune. 

'Te caută iubirea mea în mers 

De albă căprioară şi de vers, 

In iarba tânără și plină de viaţă, 

In ochiul aurit de dimineaţă; 

Jar dorul meu te simte printre creste, 
De stânci bătrâne, din poveste, 

'Te vede strălucind cu luna'n zare, 
Măreaţă, îngerească, zâmbitoare. 


O, zâna mea, iubita mea, 

In toc și gând strâng peruzea, 

De cântec necitit, neauzit, 

"Tesut numai în fir de infinit, 

De soare nevăzut și Dumnezeu, 

Să ţi-l anin, cristal, de gâtul tău, 

Şi tot ce mâna-mi, a putut să serie 
Să-ţi fie darul cel mai drag de cununie, 


INCANTAȚIA IV. 


Undeva, în jurul meu te mişti, 

Prin crângul înflorit, sau prin mirişti 
Şi umbra ta divină mă'nconjoară, 
Cerească, nevăzută și uşoară. 


Când soarele sărută iarba'n lunci, 
Răsai cu dimineața'n mine; și te culci 
In fiecare noapte în ogradă, 

Când ochiul meu te-adună'n el: zăpadă. 

De toate gândurile mari aproape ești, 
Cână, printre glastre, visul creşte în fereşti 
Şi'ntreaga nopţii albă binecuvântare, 

Aş vrea să ţi-o anin în plete: sărutare. 


/ 
Dar'tocul mic, nu poate strânge'n rânduri, 


Iubirea ce pluteşte printre gânduri, 
Nici foaia asta albă de hârtie, 
Tot cerul inimii, nu-l poate scrie... 


INCANTAȚIA V. 


Cuvine-ţi-se ţie, cântec sfânt al inimii, 

Ce sturzii din păduri de gând anini-mi-i 

Şi mâinile, care nu ştiu încă traiul să-l măsoare, 
Mi le îmbraci în văluri de ninsoare; 


Cuvine-ţi-se ţie visul alb al Muzelor... 


Să te sărute ploaia buzelor, 
Și dimineaţa înfloririi de cuvinte, 
Cu roua gândurilor bine-te-cuvinte. 

Poemele să pască prospeţimi de brad, 
Ca, turmele lui Solomon, pe Galaad 
Şi rândurile ?ntinerite, trandafiri 

Să strângă dintre brazdele subțiri. 


Adulmece privirea mere de avânt, 

Din zările de carte nouă și cuvânt, 

lar nările să stoarcă must curat, de glie, 
Din cei mai copţi struguri de poezie; 
Aromă să nu fie ?n vechile scripturi, 

Ca floarea binecuvântatei tale guri. 


Ci, haina cerului, pe nopţi stăpână, 
Să tenfăzoare seara, ca un şal de lână... 

INCANTAȚIA VL. 


Azi, mâna mea s'a 'mprietenit cu tine, 

'Timidă, ca un cânt de îluer ciobănesc în seară; 
Au nins, din cerul ei de primăvară 

Pe gâtul tău „atâtea îlori de mângăieri: gherghine. 


O, mâna mea, cu degete uşoare, 

A plâns ca un copil pe sânul mic și plin, 
Când haina prietenoasă de satin 

A lunecat sfioasă la picioare. 

Şi corpul alb, mai proaspăt ca un lied 

De Schumann, a zâmbit pentru dorinți. Atunci 
Părea că nările adulmecă miros de fân din lunci 
Şi toate porţile luminii către suflet se deschid... 


Era așa de albă mâna mea, 

Şi-atât de bună prietenă era cu tine, 
Incât, din primăvara frumuseţilor virgine, 
Strângea petalele ca pe niște fulgi de nea... 

INCANTAȚIA VII. 


Cântecul, pe care foaia asta-l scrie, 

Laudă măririi tale-aş vrea să fie; 

Să te cuprindă "'ntreagă: albă primăvară, 

Aşa cum sufletul te mchide 'n el în fiecare seară. 


Mâna ta, care cunoaște crinul, 

Şi care s'a 'mbătat de cristalinul 

Murmur al isvoarelor de munte, 

Să fie vorbelor deslănțuite, punte; 

Iar părul tău, mai negru de cât mierla din pădure, 
Să se resfire printre gândurile sure. 

Să ciugulească 'n palmă sânii tăi, 
Așa ca nişte pui de porumbei 

Şi gura ta să 'nsemne steme noi, 
In rândurile cu aromă de trifoi; 


Să fie dimineţile din carte şi din mine, 
Mai limpezi decât mierea de albine; 
Dumineca surâsului bogat, să crească, 

In geamuri de poem: mușcată îngerească. 


Doar pentru câmpul tău privirea mea întinerită vie-i 
Şi către țelul nou, înalţă turnul poeziei... 


INCANTAȚIA VIII. 


De gâtul tău cu rnădieri de humă 

Aș vrea, ca Dionis, s'atârn pământul: 
Un mic mărgări -*. 

Viaţa-i s'o 2dun întrun pahar 

Şi să ţi-o "tind cînd se ridică! n spumă, 
Ca berea sau c.. “iul de Chamyaore, 

In cupe de ci L .... 

Apoi, din colțul meu interastral, 

Să calc încet pe spaţiile eri, 

Și, 

Să mă întind cu ochi de animal, 

Spre sânul tău de holde pline 'n rod, 

Să strâng la piept pământul preschimbat și mic, 
Şi beat, să sorb viaţa pic cu pic, 

Din colţul buzelor neşterse cu șervetul, 

II 


ELEGII 


TĂCERII. 


Lăsaţi-mă să mă aplec peste tăcerea mea acum, 
Ca umbra plopului îmbătrânit peste ogradă, 
S'ascult cum frunzele încep să cadă, 

In toamna asta a sufletului, moarte m drum. 


Pădurea adormită 'n ochi de cerbi, ca zările?n fân- 
[tâni, 

De-asupra versului acesta trist să se îndoaie, 

Cu liniști albe și uşoare să mi-l ploaie 

Si plânsul ciutelor bolnave să-l culeagă ?n mâini. 

Cu roua inimilor grele de tăceri în palme, 
Alături de viaţă, printre gânduri să păşese 
Şi peste anii goi şi trişti să văd cum crese 
Resemnările, ca străzi provinciale, calme. 


PUSTIU. 


Surâsul s'a uscat la geamul mic 

Şi a căzut cu ploaia asta de petale. 

Azi nu mă mai opresc din cale, 

Să-l pun în vorbe scumpe, ca 'ntr'un plic. 


Demult nu ştiu poemul de iubire 
Atât de des crescut, ca flori, în gând. 
Surâsul alb, surâsul blând. 

Azi moare 'n suflet rece și subțire 

Ca un buchet trimis în dar, de cununie... 
De ce nu pot să-l pun cu mâna într'o glastră, 
Să crească rumen, ca pe vremuri în fereastră, 
Când noaptea prea e nepătrunsă şi pustie? 

IŢI AMINTESTI? 


Iţi aminteşti? 

Pădurea ne-a primit în straie noi, împărătești. 
Degetele mângăiau avide părul ierbii, 

Și gândurile atârnau de creanga versului, în gerbii; 
Iubirea se plimba pe-aproape despletită 

Si ridica spre soare vorba: stalacmită, 

Mai pură decât ochiul pasării fugare 

Şi mai curată ca licoarea adormită în pahare; 

Mai dreaptă decât drumul picăturilor de plosie, 

Pe care niciodată pumnul vânturilor nu-l îndoaie. 

Iţi aminteşti? 

Era atâta primăvară albă în ferești, 

Atâta bucurie verde și senină, de trifoi, 

In casa pădurarului bătrân, alăturea de noi. 

In palmă ciripeau atingeri dragi. In păr, 

Dragostea 'mpletise prin şuviţe flori de măr. 
Afară, printre frunze, vrăbii albe de lumini, 

Adunau în pliscuri cerul ochilor senini. 

Târziu în casa pădurarului rămasă goală, 

Sufletul mi-a adormit, ca un copil, la tine 'n poală. 

MUȘCATELE. 


Mușcatele din geamul meu sunt azi bolnave 
De-atâta toamnă sură și singurătate. 

In marea ochilor pierduţi în gol, mor toate 
Surâsurile albe, ca nişte epave. 


Și ploaia degetelor nu se mai aude, 
Cum lunecă pe gâtul florilor, uşoară. 
Ce triste frunzele au început să moară, 
In ramurile ,de priviri trecute ude!.. 

In iarna asta plină de uitare, 

Va ninge peste ele versul gol şi poate 

Va, îngropa în strofe micile muşcate, 

Cum prinzi în file albe, frunze în herbare. 


CLIPE. 


Clipe, înşirate ca mărgele albe 'n sân, 

Au putrezit ca ?'ntr'o cutie veche și s'au rupt; 

In suflete bolnave, cu obrazul supt 

Arcade mari dle vis se prăbușesce sub zid bătrân. 


Avânturi zac în glie neagră: şoimi uciși. 
Și-atât de trist plesnesc tăcerile, de când 
S'au stins toți licuricii dragostei în gând 
Și nu mai înfloreşte primăvară în caiși... 

In palme nu poți strânge gândul: elixir. 
Viaţa şi-a închis şi ultimul oblon. 

Doar amintiri mai plâng în strofe, monoton, 
Cum plâng uitate cruci în cimitir. 

SOARE MORI. 


Cântecul în inima aceasta a murit demult, 

Ca un narcis uitat într'o cămară. 

La geamul mic nu râde primăvară 

Şi visurile cum vorbesc cu luna nu le mai ascult. 


Tăcerile, ea mame "ndoliate în odaie plâng. 
Soarele mort îl port cu mine azi, 

Ca un miros de toamnă seara, printre brazi 

Şi ca un murmur vechi, uitat cu vara "n crâng. 

Trec jalnic, toată noaptea cârduri de cocori. 
Și-atâtea zări de sticlă mată se topese 

In ochii șterși, de când nu ciripese 

Ca altădată, sturzii dragostei pe flori!.. 

LINIȘTI BOLNAVE. 


Mă caut printre gândurile mele-acum 

Şi nu știu: par'că m'am pierdut demult. 
In fiecare noapte stau până târziu şi-ascult, 
Cum picură nesiguranţe grele ?n drum. 


In jurul meu tac ore, ca în munţi comori. 

Prea mult s'au avântat vapoarele în larg, 

Să poţi găsi în zările aceste un catarg 
Pentru-atât de mulţi, ai visurilor triști cocori... 

Mă doare liniştea aceasta, ca un cui. 

Şi-aş vrea să mă întorc în mine iar, ca un copil, 
Bolnav de prea mult cer pustiu, într'un azil 

Şi să ador din umbră ochii nimănui. 

TOAMNĂ. 


In mine moare undeva un gând bătrân, 
Ca o frunză galbenă, căzută pe-o alee 
Și inima rămasă singură se 'ntreabă ce e 
Iubirea care plânge azi fără stăpân... 


Departe, berzele 'm triunghi grăbesc spre cer, 

Flămânde de lumină nouă şi de soare 

Şi-atâta reverie grea, obositoare, 

Se cerne trist din fiecare arbore rămas la poartă: 
[templier. 

Doar florile la geamul mic adorm târziu. 

Şi tot oraşul ăsta, rece, de metal, 

Imi pare azi mai mic „mai simplu, mai banal, 
Mai trist, mai melancolic, mai pustiu. 


GEST GRAV. 


Im noaptea asta cad mărunt în mine ploi, 
Şi sufletul mi-e doar un bumb străvechi, 
Pe care l-a purtat bunica în urechi, 
Pierdut într'o grămadă de gunoi. 


Ce rău îmi pare azi, că 'n mine nu-i, 
Nici Grieg, nici Beethoven, nici Liszt, 
Să-mi prindă 'n simfonii acordul trist, 
Din inima ce nu-i a nimănui. 

Ci numai degetele gândului lovesc 

In clapele acestor vorbe mici, pustiu, 
Să pună 'n cartea asta, ce o scriu 
* Pentru nimeni, gest banal și pământesc. 

FINAL. 


Nopțile sufletului meu sunt grele 

De jale, ca un cântec vechi din carte. 

In geamul înghețat sunt sparte 

Toate bolțile ce ţin în mâini, ca mere, stele, 


Clipe, îmbrăcate *n doliu, plâng cum în batiste 
Pe ramurile crisantemelor uscate. 

Atâta jale ninge din mușcate, 

In colţurile pline de paianjeni, triste!... 


72 


Mă 'ntreb aşa în mine, singur, câteodată: 
O, unde-i cerul mâinilor ușoare, 
Să ploaie peste ele iarăși soare, 
Să-mi fie iar odaia asta toată luminată?.. 

CÂNTEC PENTRU INĂLUL POPAS. 


Acum, 

Lăsaţi-mă să mă opresc puţin, aici, în drum, 

Să-mi scutur praful de pe haine, de pe mâini, 

Să sorb și eu un strop de acr proaspăt în plămâni 

Şi setea buzelor uscate să mi-o stâmpăr, pe un ban, 
Cu vin din cel mai bun de-al vostru, la un han, 

Să fiu şi cu ca voi un simplu om 

Şi, părăsind un pic al visurilor albe dom, 

Să-mi fac cu voi la braţ o mică poză 

Si să vorbim despre viaţă azi, în proză; 

Căci prea n'am obosit pe-acolo printre nori 

Şi prea mi-a fost şi mie dor de voi, de muritori, 

Prea lungă-i, printre stele, alba cale, 

Să nu aştepţi din când în când şi drumuri mai banale; 

Deaceea, prieteni buni, eu visul azi mi-l lus 

Şi fac, cu voi alături, un popas, 

Iar mâine, când va fi pe-aicia prea mult fum, 

Cu gândurile mele ?n spate, voiu porni din nou la 
(drum. 

CUPRINSUL 


1. CU MINE ALĂTURI. 


Cântece de pornire la drum 
Sete 

Rugăciune verde 
Zâmbetui caişilor 

Gând 

Dimineaţă 

. Rugăciune pentru soare 
Inviere 

Primăvară 

Cântece pentru mâine 
Mânăstire 

II. INCANTAȚII PENTRU ZÂNA MICĂ. 


Incantaţia 1 
Incantaţia II 
Incantaţia III 
Incantaţia IV 
Incantaţia V 
Incantaţia VI 
Incantaţia VI 
Incantaţia VIII 


HI. ELEGII. 


'Făceri 

Pustiu 

Iţi amintești? 
Muşcatele 
Clipe 

Soare mort 
Liniști bolnave 
Toamnă 

Gest grav 
Yinal 

Cântec pentru întâiul popas 

S'a tipărit acest volum în 
Tipografia Cărţilor Bisericeşti 
din București, în anul 1938, luna 
Martie, în 300 exemplare. 

